**Adatkezelési tájékoztató**

Rajzpályázat elnevezésű pályázathoz kapcsolódóan

**1. ADATVÉDELEM, SZEMÉLYHEZ FŰZŐDŐ JOGOK**

Budapest XXI. Kerület Csepel Önkormányzata fontosnak tartja a személyes adatok védelmét, és az adatok felhasználására vonatkozó megfelelő tájékoztatást. A jelen pontban részletezett Adatkezelési tájékoztató többek között tájékoztatást nyújt a pályázónak a „Rajzpályázat során történő személyes adatainak kezeléséről úgy, mint a kezelt adatok köréről, az adatkezelés céljáról és időtartamáról, a személyes adatokkal kapcsolatos jogokról, illetve tartalmazza azokat az elérhetőségeket is, amelyeken választ kaphat a pályázó az adatvédelmi gyakorlatainkkal kapcsolatban felmerülő kérdéseire is.

A jelen pályázatban történő részvétellel kapcsolatos adatszolgáltatás önkéntes, azaz nem alapul jogszabályon vagy szerződéses kötelezettségen. A pályázatban való részvétel előfeltétele ugyanakkor a személyes adatok megadása, valamint az adatkezeléshez történő hozzájárulás. A pályázó a nevezés beküldésével a Részvételi szabályzatot és az Adatkezelési tájékoztatót kifejezetten elfogadja és megadja a kifejezett, egyértelmű és határozott hozzájárulását.

**1.1. AZ ADATKEZELŐ ÉS ADATFELDOLGOZÓK**

A pályázat szervezője Budapest XXI. Kerület Csepel Önkormányzata (székhely: 1211 Budapest, Szent Imre tér 10.; törzskönyvi azonosító: 735847), e-mail cím: protokoll@budapest21.hu a továbbiakban: Adatkezelő vagy Szervező).

**1.2. AZ ADATKEZELÉS CÉLJA ÉS IDŐTARTAMA**

Az Adatkezelő a megadott személyes adatokat a pályázattal összefüggésben, a pályázat lebonyolítási időtartama alatt a pályázók nevezésének nyilvántartása, értékelés lebonyolítása, kapcsolattartás (telefonon, e-mailben vagy írásban) és adminisztráció céljából kezelik, illetve dolgozzák fel. Az Adatkezelő a pályázattal összefüggésben kezelt személyes adatokat, valamint a rajzpályázat rajzait legfeljebb a hozzájárulás visszavonásáig tárolja.

A pályázók a jelen pályázatban való részvételükkel kifejezetten hozzájárulnak ahhoz, hogy az Adatkezelő publikálhassa vagy ismertethesse a nyertes pályázók nevét és rajzát a tömegtájékoztatási médiákban és egyéb promóciós és reklám célokat szolgáló audio, fotó és videó anyagokban. Ennek megfelelően a nyertesek a pályázatban való részvételükkel hozzájárulnak nevük és képmásuk nyilvánosságra hozatalához, valamint ahhoz, hogy a róluk készült hang-, illetve videofelvételt és fényképeket a Szervező térbeli, mód és mértékbeli korlátozás nélkül díjmentesen felhasználja a személyiségi jogok maradéktalan betartása mellett a tiszteletpéldányok átadását követően maximum öt [5] éves határozott időtartamig.

**1.3. AZ ADATKEZELÉSI TÁJÉKOZTATÓ ELFOGADÁSA ÉS AZ ADATKEZELÉS JOGALAPJA**

A pályázatban történő részvétellel kapcsolatos adatszolgáltatás önkéntes, amelyet a pályázó a nevezés beküldésével megad.

Az adatkezelés jogalapja a pályázó önkéntes hozzájárulása, az Európai Parlament és a Tanács (EU) 2016/679. számú általános adatvédelmi rendelet 6. cikkének (1) bekezdésének a) pontja rendelkezik. A pályázó a nevezés beküldésével hozzájárul, hogy az Adatkezelő a pályázók által a nevezés során megadott személyes adatokat kezelje. Az adatkezelés jogalapja jelen tájékoztatás ismeretében az érintettek, azaz a pályázók előzetes és részletes tájékoztatásán alapuló, önkéntes, egyértelmű és kifejezett hozzájárulása.

**1.4. AZ ADATKEZELÉSSEL ÉRINTETT SZEMÉLYES ADATOK KÖRE**

Nevezés során a pályázók személyes adatainak kezelése – a pályázó által megadott – alábbi személyes adatokra terjed ki:

- teljes név;

- életkor;

- óvoda/iskola neve;

- email cím;

- pontos lakcím [kizárólag nyertes pályázók esetén];

- minden egyéb a pályázaton történő részvétellel kapcsolatban a pályázó által Budapest XXI. Kerület Csepel Önkormányzata részére nyilvánosságra hozott adat;

Pályázatban való részvétel feltétele a személyes adatok megadása.

**1.5. KIK ISMERHETIK MEG A REGISZTRÁLT ADATOKAT?**

A személyes adatok megismerésére az Adatkezelők a hatályos jogszabályok szerint jogosultak.

Az Adatkezelők a pályázó személyes adatait harmadik személyeknek semmilyen formában nem adja el, nem továbbítja, illetve nem adja át a pályázó erre vonatkozó kifejezett hozzájárulása nélkül.

**1.6. A PÁLYÁZÓ JOGAI A KEZELT ADATAIVAL KAPCSOLATBAN**

1.6.1. A pályázót megilleti az adataihoz történő hozzáférés joga. A hozzáférés joga alapján, a pályázó jogosult arra, hogy visszajelzést kapjon arra vonatkozóan, hogy a személyes adatainak kezelése folyamatban van-e, és amennyiben azok kezelése folyamatban van, úgy jogosult arra, hogy a személyes adatokhoz és a következő információkhoz hozzáférést kapjon: adatkezelés céljáról, jogalapjáról, a pályázóra vonatkozó személyes adatok kategóriáiról, a személyes adatok tárolásának időtartamáról, ha ez pontosan nem határozható meg úgy ezen időtartam meghatározásának szempontjairól, azon címzettek vagy címzettek kategóriái, akikkel, illetve amelyekkel a személyes adatokat közölték vagy közölni fogják, ideértve különösen a harmadik országbeli címzetteket, illetve a nemzetközi szervezeteket, kérelmezheti az adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen; a valamely felügyeleti hatósághoz címzett panasz benyújtásának joga.

Pályázó tudomásul veszi, hogy amennyiben kérelmére a pályázat érvényes időtartamának befejezése előtt következik be személyes adatai kezelésének korlátozása vagy törlése, a pályázónak a pályázaton való részvétele - a nyereményre való jogosultságával együtt - megszűnik.

Törlés helyett az Adatkezelő korlátozza a személyes adatok kezelését, ha a pályázó ezt kéri. Pályázó az alábbi esetekben jogosult az adatkezelés korlátozását kérni:

1.6.3.1. a pályázó vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát;

1.6.3.2. az adatkezelés jogellenes, és a pályázó ellenzi az adatok törlését, és ehelyett kéri azok felhasználásának korlátozását;

1.6.3.3. az Adatkezelőnek már nincs szüksége a személyes adatokra adatkezelés céljából, de a pályázó igényli azokat jogi igények előterjesztéséhez, érvényesítéséhez vagy védelméhez;

1.6.3.4. a pályázó tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e a pályázó jogos indokaival szemben.

Amennyiben az Adatkezelő a pályázó adatainak helyesbítése, adatkezelés korlátozza vagy az adatok törlése iránti kérelmét nem teljesíti, a kérelem kézhezvételét követő 30 napon belül írásban közli a helyesbítés, korlátozás vagy törlés iránti kérelem elutasításának ténybeli és jogi indokait. A helyesbítés, korlátozás vagy törlés iránti kérelem elutasítása esetén az Adatkezelő tájékoztatja a pályázót a bírósági jogorvoslat, továbbá a Nemzeti Adatvédelmi és Információszabadság Hatósághoz történő fordulás lehetőségéről.

1.6.4. A pályázót megilleti az adathordozhatósághoz való jog. Az adathordozhatósághoz való jog keretében a pályázó jogosult arra, hogy az adatkezelő rendelkezésére bocsátott személyes adatait tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az Adatkezelő. Ha technikailag megvalósítható, akkor a pályázó kérheti, hogy a személyes adatait az Adatkezelő más adatkezelő részére közvetlenül továbbítsa.

1.6.5. A pályázót megilleti a tiltakozás joga. A pályázó saját helyzetével kapcsolatos okból bármikor tiltakozhat személyes adatának kezelése ellen. Ebben az esetben az Adatkezelő a személyes adatokat nem kezelheti tovább, kivéve, ha az Adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek a pályázó érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Az Adatkezelő a tiltakozást a kérelem benyújtásától számított legrövidebb időn belül, de legfeljebb 15 napon belül megvizsgálja, annak megalapozottsága kérdésében döntést hoz, és döntéséről a kérelmezőt írásban tájékoztatja. Ha a pályázó az Adatkezelő döntésével nem ért egyet, illetve, ha az Adatkezelő a fenti határidőt elmulasztja, a pályázó – a döntés közlésétől, illetve a határidő utolsó napjától számított 30 napon belül bírósághoz fordulhat.

1.6.6. Tekintettel arra, hogy az adatkezelés a pályázó önkéntes hozzájárulásán alapul, a pályázót megilleti a hozzájárulásának visszavonásának joga, azaz jogosult a hozzájárulását bármely időpontban visszavonni. Ez ugyanakkor nem érinti visszavonás előtt a hozzájárulás alapján végrehajtott adatkezelés jogszerűségét;

Pályázó tudomásul veszi, hogy amennyiben a hozzájárulás visszavonására a pályázat érvényes időtartamának befejezése előtt következik be úgy a pályázónak a pályázaton való részvétele – a nyereményre való jogosultságával együtt – megszűnik.

**1.8. JOGÉRVÉNYESÍTÉSI LEHETŐSÉGEK**

Az Adatkezelő mindent elkövet, hogy a személyes adatok kezelése a jogszabályoknak megfelelően történjék, amennyiben a pályázó úgy érzi ennek nem felelt meg a Szervező, illetve a fent említett jogokkal kapcsolatos kérdése, merül fel, jogával élni kíván, úgy a pályázónak lehetősége van jelezni a palyazatok@budapest21.hu e-mail címen, vagy a következő postai címen: 1211 Budapest, Szent Imre tér 10.

Amennyiben a pályázó úgy érzi, hogy megsértették a személyes adatok védelméhez való jogát az irányadó jogszabályok szerint a hatáskörrel rendelkező szervhez, azaz a Nemzeti Adatvédelmi és Információszabadság Hatósághoz fordulhat (székhely: 1055 Budapest, Falk Miksa u. 9-11.; Email cím: ugyfelszolgalat@naih.hu; Telefonszám: +36 (1) 391 1400).

Továbbá amennyiben a pályázó úgy érzi, hogy megsértették a személyes adatok védelméhez való jogát az adatkezelő ellen bírósághoz is fordulhat. A bíróság az ügyben soron kívül jár el. A per - az érintett választása szerint - az érintett lakóhelye vagy tartózkodási helye szerinti törvényszék előtt is megindítható.

**1.9. EGYÉB RENDELKEZÉSEK**

Az Adatkezelő felelős a jelen Adatkezelési tájékoztató kialakításáért, a hatálya alá tartozó személyekkel történő maradéktalan betartatásáért, illetve az ellenőrzésért, a szükséges változtatások végrehajtásáért.

Adatkezelő fenntartja a jogot, hogy a jelen Adatkezelési tájékoztatót az adatkezelési szabályok folyamatos változása miatt, időről időre felülvizsgálja és az érintettek előzetes értesítése mellett egyoldalúan, bármikor módosítsa, hogy minél magasabb szintű védelmet biztosíthasson a pályázó adatainak kezelése során. Az Adatkezelési tájékoztató mindenkor hatályos változata [www.csepel.hu](http://www.csepel.hu) -n érhető el.

Jelen Adatkezelési tájékoztatóra a 2016/679. számú általános adatvédelmi rendelet (közismert nevén a GDPR) valamint a magyar jog, különösen az információs önrendelkezési jogról és az információszabadságról szóló 2011. évi CXII. törvény rendelkezései az irányadók.

Budapest 2023. április 3.